CELEX: 31999D0505
Language: hu
Date: 1999-07-01 00:00:00
Title: A Bizottság határozata (1999. július 1.) a strukturális alapok 3. célkitűzése keretében történő kötelezettségvállalási előirányzatok tagállamonkénti indikatív felosztásának a 2000-től 2006-ig tartó időszakra történő rögzítéséről (az értesítés a C(1999) 1774. számú dokumentummal történt)

Fontos jogi nyilatkozat

|

31999D0505

Hivatalos Lap L 194 , 27/07/1999 o. 0063 - 0064

		A Bizottság határozata(1999. július 1.)a strukturális alapok 3. célkitűzése keretében történő kötelezettségvállalási előirányzatok tagállamonkénti indikatív felosztásának a 2000-től 2006-ig tartó időszakra történő rögzítéséről(az értesítés a C(1999) 1774. számú dokumentummal történt)(1999/505/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a strukturális alapokra vonatkozó általános rendelkezések megállapításáról szóló, 1999. június 21-i 1260/1999/EK tanácsi rendeletre [1] és különösen annak 7. cikke (3) bekezdésének első és második albekezdésére,(1) mivel az 1260/1999/EK rendelet 1. cikke első albekezdésének 3. pontja megállapítja, hogy a strukturális alapok 3. célkitűzése az oktatási, képzési és foglalkoztatási politikák és rendszerek kiigazításának és korszerűsítésének elősegítésére irányul;(2) mivel az 1260/1999/EK rendelet 7. cikke (2) bekezdésének negyedik albekezdése úgy rendelkezik, hogy a strukturális alapok előirányzatainak 12,3 %-át a 3. célkitűzéshez kell rendelni;(3) mivel az 1260/1999/EK rendelet 7. cikke (3) bekezdésének első albekezdése úgy rendelkezik, hogy a Bizottságnak átlátható eljárások alkalmazásával el kell készítenie a 2000-től 2006-ig tartó időszak programozására rendelkezésre álló kötelezettségvállalási előirányzatok tagállamonkénti indikatív felosztását;(4) mivel az 1260/1999/EK rendelet 7. cikke (3) bekezdésének második albekezdése úgy rendelkezik, hogy a 3. célkitűzés esetében a tagállamonkénti felosztást elsősorban a támogatható népesség arányán, a foglalkoztatási helyzetre és az olyan problémák súlyosságára kell alapozni, mint a társadalmi kirekesztés, az oktatási és képzési színvonal, valamint a nők munkaerő-piaci részvétele;(5) mivel az 1999. március 24-i és 25-i berlini Európai Tanács az elnökségi következtetések 45. bekezdésében jóváhagyta a Bizottság által javasolt módszertant az 1260/1999/EK rendelet 7. cikke (3) bekezdésének megfelelően a 3. célkitűzés előirányzatainak indikatív felosztására;(6) mivel az 1999. március 24-i és 25-i berlini Európai Tanács az elnökségi következtetések 44. bekezdésének d) és e) pontjában rögzítette az egyes esetekre vonatkozó összegeket a 2000-től 2006-ig tartó időszakra;(7) mivel az 1999. június 21-i tanácsi ülés jegyzőkönyvéhez csatolt bizottsági nyilatkozat vázolja azt a módszert, amelyet a Bizottság alkalmazni fog, hogy az 1260/1999/EK rendelet 7. cikke (3) bekezdése második albekezdésének megfelelően határozzon a 3. célkitűzés előirányzatainak tagállamok közötti indikatív felosztásáról,ELFOGADTA EZT A HATÁROZATOT:1. cikkA melléklet tartalmazza a 3. célkitűzés keretében történő kötelezettségvállalási előirányzatok tagállamonkénti indikatív összegét a 2000-től 2006-ig tartó időszakra.2. cikkEnnek a határozatnak a tagállamok a címzettjei.Kelt Brüsszelben, 1999. július 1-jén.a Bizottság részérőlPádraig Flynna Bizottság tagja[1] HL L 161., 1999.6.26., 1. o.--------------------------------------------------MELLÉKLETa strukturális alapok 3. célkitűzése keretében történő kötelezettségvállalási előirányzatok tagállamonkénti indikatív felosztása a 2000-től 2006-ig tartó időszakra(millió euró (1999. évi árakon)) |Tagállam | Költségvetési összeg |Belgium | 737 |Dánia | 365 |Németország | 4581 |Görögország | – |Spanyolország | 2140 |Franciaország | 4540 |Írország | – |Olaszország | 3744 |Luxemburg | 38 |Hollandia | 1686 |Ausztria | 528 |Portugália | – |Finnország | 403 |Svédország | 720 |Egyesült Királyság | 4568 |Összesen | 24050 |--------------------------------------------------